title: Padomes Īstenošanas regula (ES) 2015/81 ( 2014. gada 19. decembris ), ar ko nosaka vienādus Eiropas Parlamenta un Padomes Regulas (ES) Nr. 806/2014 piemērošanas nosacījumus attiecībā uz ex ante iemaksām vienotajā noregulējuma fondā

text:
               22.1.2015

               LV

               Eiropas Savienības Oficiālais Vēstnesis

               L 15/1

         PADOMES ĪSTENOŠANAS REGULA (ES) 2015/81
   (2014. gada 19. decembris),
   ar ko nosaka vienādus Eiropas Parlamenta un Padomes Regulas (ES) Nr. 806/2014 piemērošanas nosacījumus attiecībā uz ex ante iemaksām vienotajā noregulējuma fondā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (ES) Nr. 806/2014 (2014. gada 15. jūlijs), ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu noregulējuma fondu, un groza Regulu (ES) Nr. 1093/2010 (1), un jo īpaši tās 70. panta 7. punktu,
   ņemot vērā Eiropas Komisijas priekšlikumu,
   tā kā:

               (1)

               Vienotais noregulējuma fonds (“Fonds”) tika izveidots saskaņā ar Regulu (ES) Nr. 806/2014 kā vienots noregulējuma finansēšanas mehānisms visām dalībvalstīm, kuras piedalās vienotajā uzraudzības mehānismā (“VUM”), ievērojot Padomes Regulu (ES) Nr. 1024/2013 (2), un vienotajā noregulējuma mehānismā (“VNM”) (“iesaistītās dalībvalstis”).

               (2)

               Saskaņā ar Regulas (ES) Nr. 806/2014 67. panta 2. punktu vienotajai noregulējuma valdei (“Valde”), kas izveidota saskaņā ar minēto regulu, ir uzticēta Fonda pārvaldība.

               (3)

               Saskaņā ar Regulas (ES) Nr. 806/2014 76. pantu Fonds būtu jāizmanto noregulējuma procedūrās, ja Valde uzskata, ka tas ir nepieciešams, lai nodrošinātu noregulējuma instrumentu efektīvu piemērošanu. Fonda rīcībā vajadzētu būt pietiekamiem finanšu līdzekļiem, lai noregulējuma sistēma varētu efektīvi darboties, nodrošinot iespēju veikt intervenci, kad tas ir nepieciešams noregulējuma instrumentu efektīvai piemērošanai, un aizsargāt finanšu stabilitāti, neizmantojot nodokļu maksātāju naudu.

               (4)

               Valdei ir tiesības saskaņā ar Regulas (ES) Nr. 806/2014 70. panta 2. punktu aprēķināt atsevišķās ex ante iemaksas, kas jāveic visās iesaistītajās dalībvalstīs visām atļauju saņēmušām iestādēm.

               (5)

               Valdei būtu jāaprēķina gada iemaksas Fondā, pamatojoties uz vienotu mērķapjomu, kas noteikts kā procentuāla daļa no visu kredītiestāžu, kas saņēmušas darbības atļauju visās iesaistītajās dalībvalstīs, segto noguldījumu summas. Saskaņā ar Regulas (ES) Nr. 806/2014 69. panta 1. punktu Valdei būtu jānodrošina, lai līdz laikam, kad beidzas sākotnējais astoņu gadu laikposms, kurš sākas 2016. gada 1. janvārī, vai arī sākot ar dienu, kad Regulas (ES) Nr. 806/2014 69. panta 1. punkts ir piemērojams atbilstīgi minētās regulas 99. panta 6. punktam, Fonda pieejamie finanšu līdzekļi sasniegtu vismaz Regulas (ES) Nr. 806/2014 69. panta 1. punktā minēto mērķapjomu.

               (6)

               Izmaksas, ko iesaistītās dalībvalstis piesaistījušas saskaņā ar Eiropas Parlamenta un Padomes Direktīvas 2014/59/ES (3) 103. un 104. pantu un kas ir pārskaitītas uz Fondu atbilstīgi 3. panta 3. punktam nolīgumā par iemaksu pārskaitīšanu uz vienoto noregulējuma fondu un šo iemaksu kopīgošanu, kas minēts Regulas (ES) Nr. 806/2014 3. panta 1. punkta 36. apakšpunktā (“nolīgums”), būtu jāiekļauj individuālo iemaksu aprēķinā un jāatskaita no summas, kas jāmaksā katrai iestādei. Minētajā aprēķinā būtu jāņem vērā, ka summām, kuras nolīguma līgumslēdzējām pusēm jāpārskaita saskaņā ar tā 3. panta 3. un 4. punktu, būtu jāatbilst 10 % no mērķapjoma, kas noteikts Direktīvas 2014/59/ES 102. panta 1. punktā. Valde nodrošinās, ka summās, kuras jāpārskaita saskaņā ar nolīgumu, ir ietverta neatsaucamu maksājumu saistību daļa, kas ir vienāda visām iesaistītajām dalībvalstīm.

               (7)

               Ievērojot Regulas (ES) Nr. 806/2014 70. panta 2. punktu, gada iemaksai Fondā par pamatu būtu jāizmanto nemainīga iemaksa, ko nosaka, pamatojoties uz iestādes pasīviem, izņemot pašu kapitālu un segtos noguldījumus, un riska līmenim pielāgota iemaksa, kas atkarīga no šīs iestādes riska profila.

               (8)

               Saskaņā ar Regulas (ES) Nr. 806/2014 5. panta 1. punktu Valdi minētās regulas un Direktīvas 2014/59/ES piemērošanas vajadzībām uzskata par attiecīgo valsts noregulējuma iestādi vai – pārrobežu grupas noregulējuma gadījumā – par attiecīgo grupas līmeņa noregulējuma iestādi, ja tā veic uzdevumus un īsteno pilnvaras, kas saskaņā ar minētajiem tiesību aktiem jāveic vai jāīsteno valstu noregulējuma iestādēm, neskarot Regulas (ES) Nr. 806/2014 7. pantu. Tāpēc Valde būtu jāuzskata par noregulējuma iestādi arī Komisijas Deleģētās regulas (ES) 2015/63 (4) piemērošanas vajadzībām. Kad Valde īsteno šajā regulā noteiktos uzdevumus un pilnvaras, tai piemēro noteikumus, kas izklāstīti minētajā deleģētajā regulā.

               (9)

               Lai aprēķinātu gada iemaksu, Valde piemēro metodoloģiju, kas izklāstīta Deleģētajā regulā (ES) 2015/63, kā noteikts Regulas (ES) Nr. 806/2014 70. panta 6. punktā. Līdz ar to īpašo režīmu, ko piemēro iestādēm, kuras saskaņā ar minēto deleģēto regulu uzskatāmas par mazām iestādēm, piemēro arī visām tām visās iesaistītajās dalībvalstīs atļauju saņēmušām iestādēm, kuras atbilst minētajā deleģētajā regulā noteiktajiem kritērijiem, lai tās varētu atzīt par mazām iestādēm.

               (10)

               Tā kā šajā regulā ietvertie noteikumi paredz nosacījumus, kas jāievēro, lai piemērotu metodoloģiju, kura izklāstīta Deleģētajā regulā (ES) 2015/63, kas pieņemta, ievērojot Direktīvas 2014/59/ES 103. panta 7. punktu, atšķirībām starp Valdes veikto gada iemaksu aprēķināšanu iestādēm, kam piešķirta atļauja iesaistītajās dalībvalstīs, un gada iemaksu aprēķināšanu dalībvalstīs, kas nav iesaistītas VNM, būtu jāatspoguļo tikai specifiskās iezīmes, kuras raksturīgas vienotai sistēmai iesaistītajās dalībvalstīs. Šīs specifiskās iezīmes jo īpaši rodas no tā, ka VNM ir vienots mērķapjoms visām iesaistītajām dalībvalstīm. Vienas un tās pašas gada iemaksu aprēķināšanas metodoloģijas vispārīgai piemērošanai visās dalībvalstīs būtu jānodrošina godīgas konkurences nosacījumi starp iesaistītajām dalībvalstīm un spēcīgs iekšējais tirgus.

               (11)

               Vienotajā noregulējuma fondā, kuram paredzēts Eiropas mērķapjoms, individuālā gada iemaksa iestādēm, kas saņēmušas atļauju visās iesaistītajās dalībvalstīs, ir atkarīga no visu to iestāžu iemaksām, uz kurām attiecas VNM. Lai VNM darbotos efektīvi un Fonda veidošanas process būtu raits, ir būtiski, lai visas iestādes pilnībā un savlaicīgi veiktu savas gada iemaksas.

               (12)

               Saskaņā ar Regulas (ES) Nr. 806/2014 67. panta 4. punktu valstu noregulējuma iestādes piesaista Valdes aprēķinātās iemaksas Fondā un tās tiek pārskaitītas Fondam saskaņā ar nolīgumu. Valdes noteiktajos datu formātos un attēlojuma veidos var būt iekļauta arī prasība attiecībā uz to, lai visus datus, par kuriem iestādēm ir jāziņo, jo īpaši tos, kas minēti Regulas (ES) Nr. 806/2014 7. panta 2. punktā, būtu apstiprinājis revidents vai attiecīgā gadījumā – kompetentā iestāde.

               (13)

               Regulas (ES) Nr. 806/2014 70. panta 2. punkta b) apakšpunktā ir noteikts, ka Valdei, kad atsevišķo iemaksu aprēķināšanai piemēro riska līmenim pielāgotu iemaksu, jāņem vērā proporcionalitātes princips, neradot atšķirības starp dalībvalstu banku sektora struktūrām. Riska līmenim pielāgota iemaksa pamatojas uz kritērijiem, kas paredzēti Direktīvas 2014/59/ES 103. panta 7. punktā. Saskaņā ar Regulas (ES) Nr. 806/2014 1. panta trešo daļu Fonda izmantojums ir atkarīgs no nolīguma stāšanās spēkā. Saskaņā ar nolīgumu iemaksas, ko piesaista iesaistītās dalībvalstis, tiek sadalītas starp nodalījumiem, kas atbilst katrai iesaistītajai dalībvalstij. Uz nodalījumiem attiecas pakāpeniska kopīgošana astoņu gadu pārejas laikā tā, lai pēc pārejas laika beigām tie beigtu pastāvēt.

               (14)

               Situācija, kad, no vienas puses, saskaņā ar Regulu (ES) Nr. 806/2014 iemaksas tiek aprēķinātas, pamatojoties uz vienotu mērķapjomu, un kad, no otras puses, atbilstīgi nolīgumam konkrētu tādu risku segšana, kuri ir korelēti valsts banku sektorā pārejas laikā, uz kuru tas attiecas, tiks kopīgota tikai pakāpeniski, var ietekmēt dažu iestāžu izpratni par tirgu un tādējādi to finanšu stāvokli Direktīvas 2014/59/ES 103. panta 7. punkta c) apakšpunkta izpratnē, tādā veidā ietekmējot to riska profilu. Turklāt sistēma, kas uz laiku ir balstīta uz nodalījumiem, varētu globāli ietekmēt iestāžu relatīvo nozīmi finanšu sistēmas vai ekonomikas stabilitātei, kā minēts Direktīvas 2014/59/ES 103. panta 7. punkta g) apakšpunktā. Iestāžu nozīme finanšu sistēmas vai ekonomikas stabilitātei būtu jānosaka attiecīgi saistībā ar dalībvalsti, kurā iestāde atrodas (proti, paredzamie zaudējumi nodalījuma daļai, kas vēl nav kopīgota), un banku savienību kopumā (proti, paredzamie zaudējumi kopīgotajai nodalījuma daļai). Tas ļautu panākt riska līmenim pielāgotas iemaksas atbilstību attiecīgo nodalījumu finanšu līdzekļu, kas vēl nav kopīgoti, pārejas laikā paredzētajai izmantošanai.

               (15)

               Tādēļ korekciju metodoloģija, ar kuru atbilstīgi risina 14. apsvērumā minēto situāciju un kurā ņem vērā proporcionalitātes principu un nepieļauj atšķirības starp dalībvalstu banku sektora struktūrām, būtu jāievieš līdz brīdim, kad visas Fondā veiktās ex ante iemaksas ir pilnībā kopīgotas. Tādējādi metode iemaksu aprēķināšanai būtu jāpielāgo tā, lai tā korelētu ar fonda kopīgošanas gaitu. Tādēļ to iemaksu aprēķināšanai, kuras piešķir kopīgotajai daļai, būtu jābalstās uz Regulā (ES) Nr. 806/2014 paredzētajiem kritērijiem, savukārt, atkāpjoties no Direktīvas 2014/59/ES 102. panta 1. punktā noteiktā laikposma, to iemaksu aprēķināšanai, kuras piešķir nodalījumu daļai, kas vēl nav kopīgota, būtu jābalstās uz Direktīvā 2014/59/ES paredzētajiem kritērijiem un uz mērķapjomu, kas noteikts laikposmam, kurš atbilst sākotnējam laikposmam, kas minēts Regulā (ES) Nr. 806/2014.

               (16)

               Neatsaucamu maksājumu saistību izmantošanai, kas minēta Regulas (ES) Nr. 806/2014 70. panta 3. punktā, nekādā veidā nevajadzētu ietekmēt Fonda finansiālo spēju un likviditāti. Neatsaucamas maksājumu saistības būtu jāprasa izpildīt tikai tādas noregulējuma darbības gadījumā, kurā ir iesaistīts Fonds. Sākotnējā laikposmā parastos apstākļos Valdei neatsaucamu maksājumu saistību izmantošana būtu jāsadala vienādi starp iestādēm, kas izmantošanu pieprasa. Šīs maksājumu saistības būtu pilnībā jānodrošina ar trešo personu tiesībām neapgrūtinātiem zema riska aktīviem, ar kurām var brīvi rīkoties un kuras ir atvēlētas vienīgi Valdes izmantošanai Fonda izmantošanas nolūkā.

               (17)

               Saskaņā ar Regulas (ES) Nr. 806/2014 70. panta 2. punkta trešo daļu, nosakot nemainīgās iemaksas un riska līmenim pielāgotās iemaksas attiecību, tiek ņemts vērā līdzsvarots iemaksu sadalījums starp dažādu veidu iestādēm. Tādējādi būtu jāparedz konkrēti noteikumi attiecībā uz tādu iemaksu noteikšanu, kas jāveic mazām iestādēm.

               (18)

               Iestādes, kuras neietilpst Deleģētās regulas (ES) 2015/63 10. pantā minētajā mazu iestāžu kategorijā un kuru aktīvu kopapjoms ir vienāds ar vai mazāks nekā EUR 3 000 000 000, ietver zemāku risku nekā lielas iestādes, un lielākajā daļā gadījumu tās nerada sistēmisku risku un ir mazāk iespēju, ka tām veiks noregulējuma procedūru, kas attiecīgi samazina iespēju, ka tās no Fonda gūs labumu. Tāpēc ir piemēroti ieviest vienkāršotu aprēķinu iemaksām, kas jāmaksā šīm iestādēm. Tas arī ļautu novērst iespējamas īstermiņa izmaiņas statusā, ko šīs iestādes varētu veikt, lai atbilstu prasībām, kas noteiktas, lai varētu piemērot Deleģētās regulas (ES) 2015/63 10. pantu. Minētajā aprēķināšanā būtu jāiekļauj komponents, kas balstās uz noteiktas summas maksājumu. Šai sistēmai būtu jāizvairās no atšķirībām starp iestādēm un jāpanāk līdzsvarots iemaksu sadalījums starp dažādiem iestāžu veidiem. Tas arī mazinātu administratīvo un finansiālo slogu, ar ko šādas iestādes saskaras, kad iekasē individuālās iemaksas.

               (19)

               Komisija šīs regulas īstenošanu pārskatīs vienlaicīgi ar Deleģēto regulu (ES) 2015/63, lai vajadzības gadījumā varētu pielāgot šajā regulā paredzētos noteikumus.

               (20)

               Ievērojot Regulas (ES) Nr. 806/2014 99. panta 2. punktu, minēto regulu piemēro no 2016. gada 1. janvāra. Taču, sākot ar 2015. gada 1. janvāri, Valde iesniedz ikmēneša ziņojumu (ko apstiprina tās pilnsapulcē) Eiropas Parlamentam, Padomei un Komisijai par to, vai ir izpildīti nosacījumi, kas ļauj pārskaitīt valstu līmenī piesaistītās iemaksas. Sākot ar 2015. gada 1. decembri, ja minētajos ziņojumos tiek norādīts, ka nosacījumi par iemaksu pārskaitīšanu uz Fondu nav izpildīti, Regulas (ES) Nr. 806/2014 piemērošanu attiecībā uz iemaksām Fondā katru reizi atliek par vienu mēnesi. Tāpēc arī šī regula būtu jāpiemēro no dienas, kad kļūst piemērojams Regulas (ES) Nr. 806/2014 69. panta 1. punkts,

         IR PIEŅĒMUSI ŠO REGULU.
   1. pants
   Priekšmets
   Šajā regulā ir paredzēti noteikumi, ar kuriem precizē nosacījumus, saskaņā ar kuriem īsteno vienotās noregulējuma valdes (“Valde”) pienākumu aprēķināt atsevišķu iestāžu iemaksas vienotajā noregulējuma fondā (“Fonds”) saskaņā ar Regulu (ES) Nr. 806/2014 un šo iemaksu aprēķināšanas metodoloģiju.
   2. pants
   Darbības joma
   Šī regula attiecas uz iestādēm, no kurām piesaista iemaksas saskaņā ar Regulas (ES) Nr. 806/2014 70. pantu.
   3. pants
   Definīcijas
   Šajā regulā piemēro definīcijas, kas sniegtas Regulas (ES) Nr. 806/2014 3. pantā, izņemot definīcijas, kas sniegtas minētā panta 2. un 11. apakšpunktā. Piemēro arī šādas definīcijas:

               1)

               “iesaistītās dalībvalstis” ir dalībvalstis Regulas (ES) Nr. 1024/2013 2. panta nozīmē;

               2)

               “gada mērķapjoms” ir kopējā summa, ko veido gada iemaksas, kuras Valde nosaka katram iemaksu periodam saskaņā ar Regulas (ES) Nr. 806/2014 69. panta 2. punktā noteikto procedūru, lai sasniegtu mērķapjomu, kas norādīts minētās regulas 69. panta 1. punktā un 70. pantā;

               3)

               “gada iemaksa” ir Regulas (ES) Nr. 806/2014 70. panta 1. punktā minētā summa, kuru katru gadu aprēķina Valde un kuru no visām iestādēm, kurām ir piešķirta darbības atļauja, visās iesaistītajās dalībvalstīs iemaksu perioda laikā piesaista valstu noregulējuma iestādes;

               4)

               “iemaksu periods” ir kalendārais gads;

               5)

               “vienotā noregulējuma mehānismā neiesaistītu dalībvalstu noregulējuma iestāde” ir iestāde, kas minēta Direktīvas 2014/59/ES 2. panta 1. punkta 18. apakšpunktā, vai jebkura cita attiecīga iestāde, ko dalībvalstis iecēlušas Direktīvas 2014/59/ES 100. panta 2. un 6. punkta vajadzībām;

               6)

               “segtie noguldījumi” ir Direktīvas 2014/49/ES 6. panta 1. punktā minētie noguldījumi, izņemot noguldījumus ar īslaicīgi augstu segumu, kā noteikts minētās direktīvas 6. panta 2. punktā;

               7)

               “kompetentā iestāde” ir kompetentā iestāde, kā definēts Regulas (ES) Nr. 575/2013 4. panta 1. punkta 40. apakšpunktā, vai attiecīgā gadījumā Eiropas Centrālā banka.

         4. pants
   Gada iemaksu aprēķināšana
   Katram iemaksu periodam Valde, konsultējoties ar ECB vai valstu kompetentajām iestādēm un cieši sadarbojoties ar valstu noregulējuma iestādēm, aprēķina gada iemaksu, kas jāmaksā katrai iestādei, pamatojoties uz Fonda gada mērķapjomu. Gada mērķapjomu nosaka, ņemot vērā Regulas (ES) Nr. 806/2014 69. panta 1. punktā un 70. pantā minētā fonda mērķapjomu, saskaņā ar Deleģētajā regulā (ES) 2015/63 izklāstīto metodoloģiju.
   5. pants
   Valdes paziņojumi
   1.   Valde attiecīgajām valstu noregulējuma iestādēm paziņo savus lēmumus par to iestāžu gada iemaksas aprēķināšanu, kurām piešķirta darbības atļauja to attiecīgajās teritorijās.
   2.   Pēc tam, kad saņemts 1. punktā minētais paziņojums, katra valsts noregulējuma iestāde katrai iestādei, kam piešķirta darbības atļauja attiecīgajā dalībvalstī, paziņo Valdes lēmumu par tās gada iemaksas aprēķināšanu, kura jāveic minētajai iestādei.
   6. pants
   Ziņošana
   Lai uzlabotu sniegtās informācijas salīdzināmību un saņemtās informācijas apstrādes efektivitāti, Valde izstrādā datu formātus un attēlojuma veidus, kas iestādēm jāizmanto, kad tās sniedz informāciju, kura vajadzīga gada iemaksu aprēķināšanai.
   7. pants
   Pieprasījums izpildīt neatsaucamas maksājumu saistības
   1.   Neatsaucamu maksājumu saistību izmantošana, kas minēta Regulas (ES) Nr. 806/2014 70. panta 3. punktā, nekādā veidā nedrīkst ietekmēt Fonda finansiālo spēju un likviditāti.
   2.   Ja saskaņā ar Regulas (ES) Nr. 806/2014 76. pantu Fonds ir iesaistīts noregulējuma darbībā, Valde pieprasa izpildīt daļu vai visas neatsaucamo maksājumu saistības, kas veiktas saskaņā ar Regulu (ES) Nr. 806/2014, lai Fondam pieejamajos finanšu līdzekļos atjaunotu Valdes noteikto neatsaucamu maksājumu saistību īpatsvaru to maksimālajās robežās, kas noteiktas Regulas (ES) Nr. 806/2014 70. panta 3. punktā.
   Kad Fonds pienācīgi saņem pieprasīto neatsaucamu maksājumu saistību iemaksu, nodrošinājumu, kas ir šādu saistību pamatā, atbrīvo. Ja Fonds nesaņem pieprasīto naudas apjomu pēc pirmā pieprasījuma, Valde saskaņā ar Regulas (ES) Nr. 806/2014 70. panta 3. punktu pārņem nodrošinājumu, kas ir neatsaucamu maksājumu saistību pamatā.
   3.   Tādas iestādes neatsaucamas maksājumu saistības, kura vairs neatbilst Regulas (ES) Nr. 806/2014 darbības jomai, tiek atceltas, un nodrošinājumu, kas ir šādu saistību pamatā, atbrīvo.
   8. pants
   Konkrēti pielāgojumi sākotnējā laikposmā
   1.   Sākotnējā laikposmā, kas minēts Regulas (ES) Nr. 806/2014 69. panta 1. punktā, un atkāpjoties no šīs regulas 4. panta, 2. pantā minēto iestāžu gada iemaksas aprēķina saskaņā ar šādu koriģētu metodoloģiju:

               a)

               sākotnējā laikposma pirmajā gadā šīs iestādes maksā 60 % no to gada iemaksām, kas aprēķinātas saskaņā ar Direktīvas 2014/59/ES 103. pantu un Deleģētās regulas (ES) 2015/63 4. pantu, un 40 % no to gada iemaksām, kas aprēķinātas saskaņā ar Regulas (ES) Nr. 806/2014 69. un 70. pantu un šīs regulas 4. pantu;

               b)

               sākotnējā laikposma otrajā gadā šīs iestādes maksā 40 % no to gada iemaksām, kas aprēķinātas saskaņā ar Direktīvas 2014/59/ES 103. pantu un Deleģētās regulas (ES) 2015/63 4. pantu, un 60 % no to gada iemaksām, kas aprēķinātas saskaņā ar Regulas (ES) Nr. 806/2014 69. un 70. pantu un šīs regulas 4. pantu;

               c)

               sākotnējā laikposma trešajā gadā šīs iestādes maksā 33,33 % no to gada iemaksām, kas aprēķinātas saskaņā ar Direktīvas 2014/59/ES 103. pantu un Deleģētās regulas (ES) 2015/63 4. pantu, un 66,67 % no to gada iemaksām, kas aprēķinātas saskaņā ar Regulas (ES) Nr. 806/2014 69. un 70. pantu un šīs regulas 4. pantu;

               d)

               sākotnējā laikposma ceturtajā gadā šīs iestādes maksā 26,67 % no to gada iemaksām, kas aprēķinātas saskaņā ar Direktīvas 2014/59/ES 103. pantu un Deleģētās regulas (ES) 2015/63 4. pantu, un 73,33 % no to gada iemaksām, kas aprēķinātas saskaņā ar Regulas (ES) Nr. 806/2014 69. un 70. pantu un šīs regulas 4. pantu;

               e)

               sākotnējā laikposma piektajā gadā šīs iestādes maksā 20 % no to gada iemaksām, kas aprēķinātas saskaņā ar Direktīvas 2014/59/ES 103. pantu un Deleģētās regulas (ES) 2015/63 4. pantu, un 80 % no to gada iemaksām, kas aprēķinātas saskaņā ar Regulas (ES) Nr. 806/2014 69. un 70. pantu un šīs regulas 4. pantu;

               f)

               sākotnējā laikposma sestajā gadā šīs iestādes maksā 13,33 % no to gada iemaksām, kas aprēķinātas saskaņā ar Direktīvas 2014/59/ES 103. pantu un Deleģētās regulas (ES) 2015/63 4. pantu, un 86,67 % no to gada iemaksām, kas aprēķinātas saskaņā ar Regulas (ES) Nr. 806/2014 69. un 70. pantu un šīs regulas 4. pantu;

               g)

               sākotnējā laikposma septītajā gadā šīs iestādes maksā 6,67 % no to gada iemaksām, kas aprēķinātas saskaņā ar Direktīvas 2014/59/ES 103. pantu un Deleģētās regulas (ES) 2015/63 4. pantu, un 93,33 % no to gada iemaksām, kas aprēķinātas saskaņā ar Regulas (ES) Nr. 806/2014 69. un 70. pantu un šīs regulas 4. pantu;

               h)

               sākotnējā laikposma astotajā gadā šīs iestādes maksā 100 % no to gada iemaksām, kas aprēķinātas saskaņā ar Regulas (ES) Nr. 806/2014 69. un 70. pantu un šīs regulas 4. pantu.

         2.   Sākotnējā laikposmā, kad aprēķina katras atsevišķās iestādes individuālās iemaksas, Valde ņem vērā iesaistīto dalībvalstu saskaņā ar Direktīvas 2014/59/ES 103. un 104. pantu piesaistītās un saskaņā ar nolīguma 3. panta 3. punktu Fondam pārskaitītās iemaksas, atskaitot tās no katrai iestādei aprēķinātās summas.
   3.   Sākotnējā laikposmā parastos apstākļos Valde ļauj izmantot neatsaucamas maksājumu saistības, ja kāda iestāde to pieprasa. Neatsaucamu maksājumu saistību izmantošanu Valde sadala vienādi starp tām iestādēm, kas izmantošanu pieprasa. Iedalītā neatsaucamu maksājumu saistību summa nav mazāka par 15 % no šīs iestādes kopējām maksājumu saistībām. Aprēķinot katras iestādes gada iemaksas, Valde nodrošina, ka minēto neatsaucamu maksājumu saistību summa gadā nav lielāka par 30 % no ikgadējo iemaksu kopsummas, kas piesaistīta saskaņā ar Regulas (ES) Nr. 806/2014 70. pantu.
   4.   Šā panta 1. punkta vajadzībām gada iemaksas, ko aprēķina saskaņā ar Direktīvas 2014/59/ES 103. pantu un Deleģētās regulas (ES) 2015/63 4. pantu, nosaka, pamatojoties uz mērķapjomu, kas noteikts laikposmam, kurš atbilst sākotnējam laikposmam.
   5.   Neskarot Deleģētās regulas (ES) 2015/63 10. pantu, sākotnējā laikposmā, kas minēts Regulas (ES) Nr. 806/2014 69. panta 1. punktā, iestādes, kuru aktīvu kopapjoms ir vienāds ar vai mazāks nekā EUR 3 000 000 000, maksā noteiktas summas maksājumu EUR 50 000 apmērā par pirmajiem EUR 300 000 000 no pasīvu kopsummas, no kuras atskaitīts pašu kapitāls un segtie noguldījumi. Par pasīvu kopsummu, no kuras atskaitīts pašu kapitāls un segtie noguldījumi un kura pārsniedz EUR 300 000 000, minētās iestādes veic iemaksu saskaņā ar Deleģētās regulas (ES) 2015/63 4. līdz 9. pantu.
   9. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   Šo regulu piemēro vai nu no 2016. gada 1. janvāra, vai no dienas, kad kļūst piemērojams Regulas (ES) Nr. 806/2014 69. panta 1. punkts, ievērojot minētās regulas 99. panta 6. punktu, atkarībā no tā, kura no abām minētajām dienām ir vēlāk.

      Šī regula uzliek saistības kopumā un ir tieši piemērojama iesaistītajās dalībvalstīs.
      Briselē, 2014. gada 19. decembrī

            Padomes vārdā –

            priekšsēdētājs

         S. GOZI

      (1)  OV L 225, 30.7.2014., 1. lpp.

      (2)  Padomes Regula (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (OV L 287, 29.10.2013., 63. lpp.).

      (3)  Eiropas Parlamenta un Padomes Direktīva 2014/59/ES (2014. gada 15. maijs), ar ko izveido kredītiestāžu un ieguldījumu brokeru sabiedrību atveseļošanas un noregulējuma režīmu un groza Padomes Direktīvu 82/891/EEK un Eiropas Parlamenta un Padomes Direktīvas 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/ES, 2012/30/ES un 2013/36/ES, un Eiropas Parlamenta un Padomes Regulas (ES) Nr. 1093/2010 un (ES) Nr. 648/2012 (OV L 173, 12.6.2014., 190. lpp.).

      (4)  Komisijas Deleģētā regula (ES) 2015/63 (2014. gada 21. oktobris), ar ko Eiropas Parlamenta un Padomes Direktīvu 2014/59/ES papildina attiecībā uz ex ante iemaksām noregulējuma finansēšanas mehānismos (OV L 11, 17.1.2015., 44. lpp.).


title: Komisijas Īstenošanas regula (ES) Nr. 1036/2013 ( 2013. gada 24. oktobris ), ar ko apstiprina etofenproksu kā esošu aktīvo vielu izmantošanai 18. produkta veida biocīdos Dokuments attiecas uz EEZ

text:
               25.10.2013

               LV

               Eiropas Savienības Oficiālais Vēstnesis

               L 283/35

         KOMISIJAS ĪSTENOŠANAS REGULA (ES) Nr. 1036/2013
   (2013. gada 24. oktobris),
   ar ko apstiprina etofenproksu kā esošu aktīvo vielu izmantošanai 18. produkta veida biocīdos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:

               (1)

               Komisijas Regulā (EK) Nr. 1451/2007 (2) noteikts novērtējamo aktīvo vielu saraksts to iespējamai iekļaušanai Eiropas Parlamenta un Padomes Direktīvas 98/8/EK (3) I, I A vai I B pielikumā. Šajā sarakstā iekļauts etofenprokss.

               (2)

               Etofenprokss ir novērtēts saskaņā ar Direktīvas 98/8/EK 11. panta 2. punktu izmantošanai 18. produkta veidam, kā noteikts minētās direktīvas V pielikumā, insekticīdiem, akaricīdiem un produktiem citu posmkāju kontrolei, kuri atbilst 18. produkta veidam, kas definēts Regulas (ES) Nr. 528/2012 V pielikumā.

               (3)

               Par ziņotājvalsti tika izraudzīta Austrija, kura saskaņā ar Regulas (EK) Nr. 1451/2007 14. panta 4. un 6. punktu 2011. gada 9. augustā iesniedza Komisijai kompetentās iestādes sagatavotu ziņojumu un attiecīgu ieteikumu.

               (4)

               Dalībvalstis un Komisija ir izskatījušas kompetentās iestādes ziņojumu. Izskatīšanas konstatējumus saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja 2013. gada 27. septembrī ir iekļāvusi novērtējuma ziņojumā.

               (5)

               Minētais ziņojums liecina, ka biocīdi, kurus izmanto 18. produkta veidam un kuri satur etofenproksu, varētu atbilst Direktīvas 98/8/EK 5. pantā noteiktajām prasībām.

               (6)

               Ziņojums arī liecina, ka etofenprokss savu īpašību dēļ ir bioakumulatīvs (B) un toksisks (T) saskaņā ar kritērijiem, kas noteikti Eiropas Parlamenta un Padomes Regulas (EK) Nr. 1907/2006 (4) XIII pielikumā. Atbilstoši pašreizējai praksei saskaņā ar Direktīvu 98/8/EK atļaujas termiņam būtu jābūt 10 gadiem, jo nav izpildīti Regulas (ES) Nr. 528/2012 90. panta 2. punktā noteiktie nosacījumi. Tomēr attiecībā uz produktu atļauju piešķiršanu atbilstīgi Regulas (ES) Nr. 528/2012 23. pantam etofenproksu uzskata par aizstājamu vielu saskaņā ar minētās regulas 10. panta 1. punkta d) apakšpunktu.

               (7)

               Tāpēc ir lietderīgi apstiprināt etofenproksu izmantošanai 18. produkta veida biocīdos.

               (8)

               Tā kā novērtēšana neskāra nanomateriālus, saskaņā ar Regulas (ES) Nr. 528/2012 4. panta 4. punktu apstiprinājumam nebūtu jāattiecas uz tādiem materiāliem.

               (9)

               Pirms aktīvās vielas apstiprināšanas ir jāpaiet piemērotam laika periodam, lai dalībvalstis, ieinteresētās personas un Komisija vajadzības gadījumā sagatavotos jauno prasību izpildei.

               (10)

               Šajā regulā paredzētie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Etofenproksu apstiprina kā aktīvo vielu izmantošanai 18. produkta veida biocīdos, ievērojot specifikācijas un nosacījumus, kas noteikti pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 24. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 167, 27.6.2012., 1. lpp.

      (2)  Komisijas 2007. gada 4. decembra Regula (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (OV L 325, 11.12.2007., 3. lpp.).

      (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).

      (4)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas minimālā tīrības pakāpe (1)

                  Apstiprināšanas datums

                  Apstiprinājuma beigu datums

                  Produkta veids

                  Īpašie nosacījumi (2)

                  Etofenprokss

                     IUPAC nosaukums:
                  3-fenoksibenzil-2-(4-etoksifenil)-2-metilpropilēteris
                  EK Nr.: 407-980-2

                     CAS Nr.: 80844-07-1

                  970 g/kg

                  2015. gada 1. jūlijs

                  2025. gada 30. jūnijs

                  18

                  Etofenproksu uzskata par aizstājamu saskaņā ar Regulas (ES) Nr. 528/2012 10. panta 1. punkta d) apakšpunktu.
                  Produkta novērtēšanā īpaša uzmanība jāpievērš saskarei ar vielu (iedarbībai), riskiem un efektivitātei, kas saistīti ar katru lietojumu, uz kuru attiecas atļaujas pieteikums, bet kas nav skatīts aktīvās vielas Savienības līmeņa riska novērtējumā.
                  Atļaujas saņemšanai jāievēro šādas prasības:

                              1)

                              rūpnieciskiem vai profesionāliem lietotājiem paredz drošas darba metodes un attiecīgus organizatoriskus pasākumus. Ja nav citu līdzekļu, ar kuriem iedarbību var samazināt līdz pieņemamam līmenim, ir pieļaujama produktu lietošana ar atbilstošiem individuālās aizsardzības līdzekļiem;

                              2)

                              produktiem, kuru atliekas var nonākt pārtikā vai barībā, jāpārbauda nepieciešamība noteikt jaunus vai grozīt esošos maksimāli pieļaujamo atlieku daudzumus (MRL) atbilstīgi Eiropas Parlamenta un Padomes Regulai (EK) Nr. 470/2009 (3) vai Eiropas Parlamenta un Padomes Regulai (EK) Nr. 396/2005 (4) un jāveic atbilstoši riska mazināšanas pasākumi, kas nodrošina, ka maksimāli pieļaujamie atlieku daudzumi netiek pārsniegti.

         (1)  Tīrība, kas norādīta šajā slejā, bija tās aktīvās vielas minimālā tīrības pakāpe, kuru izmanto novērtēšanai, ko veic saskaņā ar Regulas (ES) Nr. 528/2012 8. pantu. Aktīvās vielas tīrības pakāpe tirgū laistajā produktā var būt tāda pati vai citāda, ja ir pierādīts, ka tā ir tehniski līdzvērtīga novērtētajai aktīvajai vielai.

         (2)  Par Regulas (ES) Nr. 528/2012 VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm.

         (3)  Eiropas Parlamenta un Padomes 2009. gada 6. maija Regula (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (OV L 152, 16.6.2009., 11. lpp.).

         (4)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).


title: Komisijas Īstenošanas regula (ES) 2016/1732 (2016. gada 28. septembris), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               29.9.2016

               LV

               Eiropas Savienības Oficiālais Vēstnesis

               L 262/25

         KOMISIJAS ĪSTENOŠANAS REGULA (ES) 2016/1732
   (2016. gada 28. septembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 28. septembrī

            Komisijas

            un tās priekšsēdētājs vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  144,4

                  ZZ

                  144,4

                  0707 00 05

                  TR

                  125,7

                  ZZ

                  125,7

                  0709 93 10

                  AR

                  162,6

                  TR

                  141,7

                  ZZ

                  152,2

                  0805 50 10

                  AR

                  94,2

                  CL

                  128,7

                  TR

                  83,4

                  UY

                  74,7

                  ZA

                  105,1

                  ZZ

                  97,2

                  0806 10 10

                  TR

                  131,4

                  ZA

                  80,3

                  ZZ

                  105,9

                  0808 10 80

                  AR

                  103,1

                  BR

                  97,9

                  CL

                  145,9

                  NZ

                  120,0

                  US

                  144,0

                  ZA

                  122,0

                  ZZ

                  122,2

                  0808 30 90

                  CL

                  126,9

                  CN

                  92,9

                  TR

                  132,1

                  ZA

                  155,4

                  ZZ

                  126,8

                  0809 30 10 , 0809 30 90

                  TR

                  128,6

                  ZZ

                  128,6

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2017/1531 (2017. gada 7. septembris), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas imazamoksa kā aizstājamas vielas apstiprinājumu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

text:
               8.9.2017

               LV

               Eiropas Savienības Oficiālais Vēstnesis

               L 232/6

         KOMISIJAS ĪSTENOŠANAS REGULA (ES) 2017/1531
   (2017. gada 7. septembris),
   ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas imazamoksa kā aizstājamas vielas apstiprinājumu un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 24. pantu saistībā ar 20. panta 1. punktu,
   tā kā:

               (1)

               Ar Komisijas Direktīvu 2003/23/EK (2) imazamokss kā darbīgā viela tika iekļauts Padomes Direktīvas 91/414/EEK (3) I pielikumā.

               (2)

               Direktīvas 91/414/EEK I pielikumā iekļautās darbīgās vielas tiek uzskatītas par apstiprinātām saskaņā ar Regulu (EK) Nr. 1107/2009 un ir norādītas Komisijas Īstenošanas regulas (ES) Nr. 540/2011 (4) pielikuma A daļas sarakstā.

               (3)

               Darbīgās vielas imazamoksa apstiprinājums, kas norādīts Īstenošanas regulas (ES) Nr. 540/2011 pielikuma A daļā, zaudē spēku 2018. gada 31. jūlijā.

               (4)

               Komisijas Īstenošanas regulas (ES) Nr. 844/2012 (5) 1. pantā norādītajā periodā saskaņā ar minēto pantu tika iesniegts pieteikums par imazamoksa apstiprinājuma atjaunošanu.

               (5)

               Pieteikuma iesniedzējs iesniedza papildu dokumentāciju, kas pieprasīta saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts konstatēja, ka pieteikums ir pilnīgs.

               (6)

               Ziņotāja dalībvalsts, apspriežoties ar otru ziņotāju dalībvalsti, sagatavoja atjaunošanas novērtējuma ziņojumu, ko 2015. gada 13. aprīlī iesniedza Eiropas Pārtikas nekaitīguma iestādei (“Iestāde”) un Komisijai.

               (7)

               Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm komentēšanai un saņemtos komentārus nosūtīja Komisijai. Iestāde arī nodeva atklātībai papildu kopsavilkuma dokumentāciju.

               (8)

               2016. gada 15. martā Iestāde nosūtīja Komisijai savu secinājumu (6) par to, vai ir sagaidāms, ka imazamokss atbildīs apstiprināšanas kritērijiem, kas noteikti Regulas (EK) Nr. 1107/2009 4. pantā. Komisija 2016. gada 11. jūlijā Augu, dzīvnieku, pārtikas aprites un dzīvnieku barības pastāvīgajai komitejai iesniedza ziņojuma projektu par imazamoksa apstiprinājuma atjaunošanu.

               (9)

               Pieteikuma iesniedzējam tika dota iespēja par atjaunošanas ziņojuma projektu iesniegt komentārus.

               (10)

               Par vismaz viena imazamoksu saturoša augu aizsardzības līdzekļa vienu vai vairākiem reprezentatīviem lietojumiem ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti. Tādēļ imazamoksa apstiprinājumu ir lietderīgi atjaunot.

               (11)

               Imazamoksa apstiprinājuma atjaunošanas riska novērtējums balstās tikai uz nedaudziem reprezentatīviem lietojumiem, bet tas tomēr neierobežo lietojumus, kādiem imazamoksu saturoši augu aizsardzības līdzekļi var tikt atļauti. Tāpēc ierobežojumu, kas minēto vielu atļauj lietot tikai par herbicīdu, ir lietderīgi atcelt.

               (12)

               Komisija tomēr uzskata, ka saskaņā ar Regulas (EK) Nr. 1107/2009 24. pantu imazamokss ir aizstājama viela. Ņemot vērā, ka imazamoksa pussadalīšanās periods saldūdenī un sedimentos pārsniedz 120 dienas un koncentrācija, pie kuras nenotiek ilglaikā novērojama iedarbība uz ūdensaugiem, ir 0,0045 mg/l, saskaņā ar Regulas (EK) Nr. 1107/2009 II pielikuma attiecīgo 3.7.2.1. un 3.7.2.3. punktu imazamokss ir noturīga un toksiska viela. Tādējādi imazamokss atbilst Regulas (EK) Nr. 1107/2009 II pielikuma 4. punkta otrā ievilkuma nosacījumam.

               (13)

               Tādēļ ir lietderīgi atjaunot imazamoksa kā aizstājamas vielas apstiprinājumu.

               (14)

               Saskaņā ar Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā pašreizējās zinātnes un tehnikas atziņas, tomēr jāiekļauj zināmi nosacījumi un ierobežojumi.

               (15)

               Tāpēc Īstenošanas regulas (ES) Nr. 540/2011 pielikums būtu attiecīgi jāgroza.

               (16)

               Ar Komisijas Īstenošanas regulu (ES) 2017/841 (7) imazamoksa apstiprinājuma termiņš tika pagarināts līdz 2018. gada 31. jūlijam, lai atjaunošanas procedūru varētu pabeigt pirms vielas apstiprinājuma termiņa beigām. Tomēr, ņemot vērā, ka lēmums par atjaunošanu ir pieņemts pirms šā pagarinātā termiņa beigām, šī regula būtu jāpiemēro no 2017. gada 1. novembra.

               (17)

               Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas kā aizstājamas vielas apstiprinājuma atjaunošana
   Darbīgās vielas imazamoksa kā aizstājamas vielas apstiprinājumu atjauno saskaņā ar I pielikumu.
   2. pants
   Īstenošanas regulas (ES) Nr. 540/2011 grozījumi
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2017. gada 1. novembra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 7. septembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Komisijas 2003. gada 25. marta Direktīva 2003/23/EK, ar ko groza Padomes Direktīvu 91/414/EEK, lai iekļautu tajā imazamoksu, oksasulfuronu, etoksisulfuronu, foramsulfuronu, oksadiargilu un ciazofamīdu kā aktīvās vielas (OV L 81, 28.3.2003., 39. lpp.).

      (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

      (6)  EFSA Journal 2016; 14(4):4432. Pieejams tiešsaistē: www.efsa.europa.eu.

      (7)  Komisijas 2017. gada 17. maija Īstenošanas regula (ES) 2017/841, ar ko Īstenošanas regulu (ES) Nr. 540/2011 groza attiecībā uz apstiprinājuma periodu pagarināšanu darbīgajām vielām alfa cipermetrīnam, Ampelomyces quisqualis celmam AQ 10, benalaksilam, bentazonam, bifenazātam, bromoksinilam, karfentrazonetilam, hlorprofāmam, ciazofamīdam, desmedifamam, dikvatam, DPX KE 459 (flupirsulfuronmetilam), etoksazolam, famoksadonam, fenamidonam, flumioksazīnam, foramsulfuronam, Gliocladium catenulatum celmam J1446, imazamoksam, imazosulfuronam, izoksaflutolam, laminarīnam, metalaksilam-M, metoksifenozīdam, milbemektīnam, oksasulfuronam, pendimetalīnam, fenmedifāmam, pimetrozīnam, S-metolahloram un trifloksistrobīnam (OV L 125, 18.5.2017., 12. lpp.).

      I PIELIKUMS

                  Vispārpieņemtais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprinājuma termiņa beigas

                  Īpaši noteikumi

                  imazamokss

                     CAS Nr. 114311-32-9

                     CIPAC Nr. 619

                  2-[(RS)-4-izopropil-4-metil-5-okso-2-imidazolīn-2-il]-5-metoksimetilnikotīnskābe

                  ≥ 950 g/kg
                  Piemaisījums cianīda jons (CN–) tehniskajos līdzekļos nedrīkst pārsniegt 5 mg/kg.

                  2017. gada 1. novembris

                  2024. gada 31. oktobris

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā ziņojumā par imazamoksa apstiprinājuma atjaunošanu ietvertos secinājumus un jo īpaši ziņojuma I un II papildinājumu.
                  Šajā vispārējā novērtējumā dalībvalstis īpašu uzmanību pievērš:

                              —

                              patērētāju tiesību aizsardzībai,

                              —

                              ūdensaugu un nemērķa sauszemes augu aizsardzībai,

                              —

                              gruntsūdeņu aizsardzībai, ja darbīgā viela tiek izmantota reģionos ar jutīgu augsni un/vai īpašiem klimatiskajiem apstākļiem.

                        Attiecīgā gadījumā atļaujas piešķiršanas nosacījumos ietver riska mazināšanas pasākumus un piesārņojumjutīgajos apgabalos uzsāk monitoringa programmas, kurās pārbauda gruntsūdeņu potenciālo piesārņošanu ar imazamoksu un metabolītiem CL 312622 un CL 354825.

         (1)  Sīkāka informācija par darbīgās vielas identitāti un tās specifikācija sniegtas pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikumu groza šādi:

                  1)

                  A daļā 41. ierakstu par imazamoksu svītro;

                  2)

                  E daļā iekļauj šādu ierakstu:

                              Numurs

                              Vispārpieņemtais nosaukums, identifikācijas numuri

                                 IUPAC nosaukums

                              Tīrība (1)

                              Apstiprināšanas datums

                              Apstiprinājuma termiņa beigas

                              Īpaši noteikumi

                              “8

                              imazamokss

                                 CAS Nr. 114311-32-9

                                 CIPAC Nr. 619

                              2-[(RS)-4-izopropil-4-metil-5-okso-2-imidazolīn-2-il]-5-metoksimetilnikotīnskābe

                              ≥ 950 g/kg
                              Piemaisījums cianīda jons (CN–) tehniskajos līdzekļos nedrīkst pārsniegt 5 mg/kg.

                              2017. gada 1. novembris

                              2024. gada 31. oktobris

                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā ziņojumā par imazamoksa apstiprinājuma atjaunošanu ietvertos secinājumus un jo īpaši ziņojuma I un II papildinājumu.
                              Šajā vispārējā novērtējumā dalībvalstis īpašu uzmanību pievērš:

                                          —

                                          patērētāju tiesību aizsardzībai,

                                          —

                                          ūdensaugu un nemērķa sauszemes augu aizsardzībai,

                                          —

                                          gruntsūdeņu aizsardzībai, ja darbīgā viela tiek izmantota reģionos ar jutīgu augsni un/vai īpašiem klimatiskajiem apstākļiem.

                                    Attiecīgā gadījumā atļaujas piešķiršanas nosacījumos ietver riska mazināšanas pasākumus un piesārņojumjutīgajos apgabalos uzsāk monitoringa programmas, kurās pārbauda gruntsūdeņu potenciālo piesārņošanu ar imazamoksu un metabolītiem CL 312622 un CL 354825.”

         (1)  Sīkāka informācija par darbīgās vielas identitāti un tās specifikācija sniegtas pārskata ziņojumā.


title: Komisijas Īstenošanas regula (ES) Nr. 885/2014 ( 2014. gada 13. augusts ), ar ko paredz īpašus nosacījumus, kas piemērojami no Indijas importētām okrām un karija lapām, un ar ko atceļ Īstenošanas regulu (ES) Nr. 91/2013  Dokuments attiecas uz EEZ

text:
               14.8.2014

               LV

               Eiropas Savienības Oficiālais Vēstnesis

               L 242/20

         KOMISIJAS ĪSTENOŠANAS REGULA (ES) Nr. 885/2014
   (2014. gada 13. augusts),
   ar ko paredz īpašus nosacījumus, kas piemērojami no Indijas importētām okrām un karija lapām, un ar ko atceļ Īstenošanas regulu (ES) Nr. 91/2013
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta ii) punktu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (2), un jo īpaši tās 15. panta 5. punktu,
   tā kā:

               (1)

               Lai aizsargātu cilvēku veselību, dzīvnieku veselību un vidi, Regulas (EK) Nr. 178/2002 53. pantā paredzēta iespēja pieņemt atbilstošus Savienības ārkārtas pasākumus attiecībā uz pārtiku un barību, kas importēta no trešās valsts, ja šo risku nevar apmierinoši novērst ar dalībvalstu atsevišķi veiktajiem pasākumiem.

               (2)

               Ar Komisijas Regulu (EK) Nr. 669/2009 (3) noteikta pastiprināta oficiālā kontrole attiecībā uz konkrētas barības un pārtikas, kas nav dzīvnieku izcelsmes barība un pārtika, importu.

               (3)

               Cita starpā ir noteikts, ka biežākas importa oficiālās kontroles attiecībā uz pesticīdu atliekām jāveic vairāk nekā divus gadus no Indijas importētām karija lapām un gandrīz divus gadus no Indijas importētām okrām.

               (4)

               Biežāku oficiālo kontroļu rezultāti turpina uzrādīt biežu neatbilstību maksimālajiem pesticīdu atlieku līmeņiem, kas noteikti Savienības tiesību aktos, un vairākas reizes tika novēroti ļoti augsti līmeņi. Minētie rezultāti liecina, ka minētās pārtikas imports apdraud cilvēku veselību. Pēc oficiālo kontroļu biežuma palielināšanas perioda uz Savienības robežām netika novēroti situācijas uzlabojumi. Turklāt, neraugoties uz Eiropas Komisijas nepārprotamo lūgumu, no Indijas iestādēm netika saņemts konkrēts un apmierinošs rīcības plāns ražošanas un kontroles sistēmu trūkumu novēršanai.

               (5)

               Lai aizsargātu cilvēku veselību Savienībā, nepieciešams sniegt papildu garantijas saistībā ar minēto pārtiku no Indijas. Tādēļ ar Komisijas Īstenošanas regulu (ES) Nr. 91/2013 (4) noteica, ka visiem no Indijas importētu karija lapu un okru sūtījumiem jāpievieno sertifikāts, kurā apliecināts, ka no produktiem ir ņemti paraugi un tie ir analizēti, lai noteiktu tajos pesticīdu atlieku klātbūtni, un ka tie atzīti par atbilstošiem Savienības tiesību aktiem.

               (6)

               Lai nodrošinātu importa kontroļu efektīvu organizāciju un zināmu vienotību Savienības līmenī attiecībā uz aflatoksīnu klātbūtni konkrētā barībā un pārtikā no konkrētām trešām valstīm, ir lietderīgi visai barībai un pārtikai no trešām valstīm piemērot īpašus nosacījumus attiecībā uz aflatoksīnu klātbūtni, apkopojot tos vienā regulā. Tāpēc noteikumi attiecībā uz zemesriekstiem no Indijas un Ganas un arbūzu sēklām no Nigērijas būtu jāiekļauj vienā regulā kopā ar noteikumiem, kas paredzēti Komisijas Regulā (EK) Nr. 1152/2009 (5).

               (7)

               Lai nodrošinātu importa kontroļu efektīvu organizāciju un zināmu vienotību Savienības līmenī, ir lietderīgi šajā regulā paredzēt tādas kontroles procedūras, lai veiktu fiziskās kontroles pesticīdu atlieku konstatēšanai uz karija lapām un okrām no Indijas, kas atbilst spēkā esošajiem pasākumiem, kā noteikts Regulā (EK) Nr. 669/2009.

               (8)

               Paraugu ņemšana no sūtījumiem un to analīzes būtu jāveic atbilstoši attiecīgajiem Savienības tiesību aktiem. Maksimālie pesticīdu atlieku līmeņi ir noteikti ar Eiropas Parlamenta un Padomes Regulu (EK) Nr. 396/2005 (6). Noteikumi par paraugu ņemšanu pesticīdu atlieku oficiālajai kontrolei ir noteikti ar Komisijas Direktīvu 2002/63/EK (7).

               (9)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbības joma
   1.   Šo regulu piemēro šādas pārtikas sūtījumiem, kas atbilst I pielikumā iekļautajiem KN kodiem un Taric klasifikācijai:

               a)

               okras (pārtika – svaiga un saldēta), kuru izcelsmes valsts ir Indija vai kuras sūtītas no Indijas;

               b)

               karija lapas (pārtika – garšaugi), kuru izcelsmes valsts ir Indija vai kuras sūtītas no Indijas.

         2.   Šo regulu piemēro arī salikta sastāva pārtikai, kuras sastāvā ir vairāk nekā 20 % 1. punktā minētās pārtikas.
   3.   Šo regulu nepiemēro 1. un 2. punktā minētās pārtikas sūtījumiem, kas ir paredzēti privātpersonai vienīgi personīgam patēriņam vai lietošanai. Šaubu gadījumā sūtījuma saņēmējam ir pienākums sniegt pierādījumus.
   2. pants
   Definīcijas
   Šajā regulā piemēro Regulas (EK) Nr. 178/2002 2. un 3. pantā, Regulas (EK) Nr. 882/2004 2. pantā un Regulas (EK) Nr. 669/2009 3. pantā noteiktās definīcijas.
   Šajā regulā par sūtījumu uzskata partiju, kā minēts Direktīvā 2002/63/EK.
   3. pants
   Imports Savienībā
   Pārtikas sūtījumus, kas minēti 1. panta 1. un 2. punktā, drīkst importēt Savienībā tikai saskaņā ar procedūrām, kas noteiktas šajā regulā.
   Šādas pārtikas sūtījumus Savienībā ieved tikai caur izraudzītām ievešanas vietām (IIV).
   4. pants
   Paraugu ņemšanas un analīžu rezultāti
   1.   Pārtikas produktu sūtījumiem, kas minēti 1. panta 1. un 2. punktā, pievieno paraugu ņemšanas un analīžu rezultātus, ko veic izcelsmes valsts kompetentās iestādes vai tās valsts kompetentās iestādes, no kuras sūtījums tiek sūtīts, ja tā atšķiras no izcelsmes valsts, lai apstiprinātu atbilstību Savienības tiesību aktiem par maksimālajiem pesticīdu atlieku līmeņiem attiecībā uz 1. panta 1. punkta a) un b) apakšpunktā minēto pārtiku, tostarp salikta sastāva pārtiku, kuras sastāvā ir vairāk nekā 20 % šādas pārtikas.
   2.   Paraugu ņemšana, kas minēta 1. punktā, jāveic saskaņā ar Direktīvu 2002/63/EK attiecībā uz pesticīdu atliekām.
   5. pants
   Veselības sertifikāts
   1.   Sūtījumam pievieno arī veselības sertifikātu, kas sagatavots saskaņā ar II pielikumā sniegto paraugu.
   2.   Veselības sertifikāts ir aizpildīts, parakstīts, un to apstiprinājis izcelsmes valsts kompetentās iestādes pilnvarotais pārstāvis vai tās valsts kompetentās iestādes pilnvarotais pārstāvis, no kuras sūtījums tiek sūtīts, ja tā atšķiras no izcelsmes valsts.
   3.   Veselības sertifikātu sagatavo tās dalībvalsts oficiālajā valodā vai vienā no oficiālajām valodām, kurā atrodas IIV. Tomēr dalībvalsts var piekrist izmantot veselības sertifikātus, kas sagatavoti citā Savienības oficiālajā valodā.
   4.   Veselības sertifikāts ir derīgs tikai četrus mēnešus kopš izsniegšanas dienas.
   6. pants
   Identifikācija
   Katru 1. panta 1. un 2. punktā minētas pārtikas sūtījumu identificē ar identifikācijas kodu, kurš atbilst 4. pantā minēto paraugu ņemšanas un analīžu rezultātu identifikācijas kodam un 5. pantā minētā veselības sertifikāta identifikācijas kodam. Katru atsevišķo sūtījuma maisiņu vai cita veida iepakojumu apzīmē ar šo identifikācijas kodu.
   7. pants
   Iepriekšējs paziņojums par sūtījumiem
   1.   Pārtikas aprites uzņēmēji vai to pārstāvji iepriekš paziņo kompetentajām iestādēm izraudzītajā ievešanas vietā 1. panta 1. un 2. punktā minēto pārtikas sūtījumu plānoto faktiskās pienākšanas datumu un laiku, kā arī sūtījuma specifiku.
   2.   Lai izpildītu iepriekšējās paziņošanas pienākumu, tie aizpilda kopējā ievešanas dokumenta (KID) I daļu un to iesniedz kompetentajai iestādei izraudzītajā ievešanas vietā vismaz vienu darbdienu pirms sūtījuma faktiskās pienākšanas.
   3.   Aizpildot KID šīs regulas piemērošanai, pārtikas aprites uzņēmēji attiecībā uz šīs regulas 1. panta 1. punkta a) un b) apakšpunktā minēto pārtiku, tostarp salikta sastāva pārtiku, kuras sastāvā ir vairāk nekā 20 % šādas pārtikas, ņem vērā Regulas (EK) Nr. 669/2009 II pielikumā noteiktos KID aizpildīšanas norādījumus.
   8. pants
   Oficiālās kontroles
   1.   Kompetentā iestāde izraudzītajā ievešanas vietā veic 1. panta 1. un 2. punktā minēto pārtikas sūtījumu dokumentu pārbaudes, lai apstiprinātu atbilstību 4. un 5. pantā noteiktajām prasībām.
   2.   Šīs regulas 1. panta 1. punkta a) un b) apakšpunktā minētās pārtikas un šīs regulas 1. panta 2. punktā minētās saistītās salikta sastāva pārtikas identitātes un fiziskās pārbaudes veic saskaņā ar Regulas (EK) Nr. 669/2009 8., 9. un 19. pantu šīs regulas I pielikumā noteiktajā biežumā.
   3.   Pēc pārbaužu pabeigšanas kompetentās iestādes:

               a)

               aizpilda attiecīgo kopējā ievešanas dokumenta (KID) II daļu;

               b)

               pievieno saskaņā ar šā panta 2. punktu ņemto paraugu un veikto analīžu rezultātus;

               c)

               kopējā ievešanas dokumentā sniedz un aizpilda KID atsauces numuru;

               d)

               apzīmogo un paraksta KID oriģinālu;

               e)

               sagatavo parakstītā un apzīmogotā KID kopiju un to saglabā.

         4.   KID un veselības sertifikāta oriģinālu ar pievienotajiem 4. pantā minētajiem paraugu ņemšanas un analīžu rezultātiem pievieno sūtījumam pārvadāšanas laikā līdz brīdim, kad tas laists brīvā apgrozībā. Attiecībā uz šīs regulas 1. panta 1. un 2. punktā minēto pārtiku, ja sūtījuma tālāka transportēšana ir atkarīga no fizisko pārbaužu rezultātiem, šim nolūkam izsniedz apstiprinātu KID oriģināla kopiju.
   9. pants
   Sūtījuma sadalīšana pa daļām
   1.   Sūtījumus nedala, iekams nav pabeigtas visas oficiālās kontroles un kompetentās iestādes pilnībā nav aizpildījušas KID, kā paredzēts 8. pantā.
   2.   Gadījumā, ja sūtījums pēc tam tiek sadalīts, katrai sūtījuma daļai pievieno apstiprinātu KID kopiju pārvadāšanas laikā līdz brīdim, kad tā laista brīvā apgrozībā.
   10. pants
   Laišana brīvā apgrozībā
   Lai sūtījumus laistu brīvā apgrozībā, pārtikas aprites uzņēmēji vai to pārstāvji (fiziski vai elektroniski) uzrāda muitas dienestiem KID, ko pienācīgi aizpildījusi kompetentā iestāde, kad pabeigtas visas oficiālās kontroles. Muitas dienesti apstiprina sūtījuma laišanu brīvā apgrozībā tikai tad, ja KID II daļas 14. ailē ir norādīts labvēlīgs kompetentās iestādes lēmums, kas II daļas 21. ailē parakstīts.
   11. pants
   Neatbilstība
   Ja oficiālajā kontrolē konstatēta neatbilstība attiecīgajiem Savienības tiesību aktiem, kompetentā iestāde aizpilda KID III daļu un rīkojas atbilstīgi Regulas (EK) Nr. 882/2004 19., 20. un 21. pantam.
   12. pants
   Ziņojumi
   Dalībvalstis reizi trijos mēnešos iesniedz Komisijai ziņojumu par visu to oficiālo pārbaužu analīžu rezultātiem, kas atbilstoši šai regulai veiktas pārtikas sūtījumiem. Minēto ziņojumu iesniedz mēneša laikā pēc katra ceturkšņa beigām.
   Ziņojumā norāda šādu informāciju:

               —

               ievesto sūtījumu skaits,

               —

               tādu sūtījumu skaits, no kuriem ņemti analizējamie paraugi,

               —

               8. panta 2. punktā paredzēto pārbaužu rezultāti.

         13. pants
   Izmaksas
   Visas oficiālo kontroļu izmaksas, ieskaitot paraugu ņemšanu, analīzes, uzglabāšanu un pasākumus saistībā ar neatbilstību, sedz pārtikas aprites uzņēmējs.
   14. pants
   Atcelšana
   Ar šo atceļ Īstenošanas regulu (ES) Nr. 91/2013.
   15. pants
   Stāšanās spēkā
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 13. augustā

            Komisijas vārdā –

            priekšsēdētājs

         José Manuel BARROSO

      (1)  OV L 31, 1.2.2002., 1. lpp.

      (2)  OV L 165, 30.4.2004., 1. lpp.

      (3)  Komisijas 2009. gada 24. jūlija Regula (EK) Nr. 669/2009, ar ko īsteno Eiropas Parlamenta un Padomes Regulu (EK) Nr. 882/2004 saistībā ar dzīvnieku barības un pārtikas, kas nav dzīvnieku izcelsmes barība un pārtika, pastiprinātu importa oficiālo kontroli un groza Lēmumu 2006/504/EK (OV L 194, 25.7.2009., 11. lpp.).

      (4)  Komisijas 2013. gada 31. janvāra Īstenošanas regula (ES) Nr. 91/2013, ar ko nosaka īpašus noteikumus, ko piemēro no Ganas un Indijas importētiem zemesriekstiem, no Indijas importētām okrām un karija lapām un no Nigērijas importētām arbūzu sēklām, un ar ko groza Komisijas Regulas (EK) Nr. 669/2009 un (EK) Nr. 1152/2009 (OV L 33, 2.2.2013., 2. lpp.).

      (5)  Komisijas 2009. gada 27. novembra Regula (EK) Nr. 1152/2009, ar ko paredz īpašus nosacījumus, kas piemērojami dažiem no konkrētām trešām valstīm importētiem pārtikas produktiem saistībā ar to piesārņojuma risku ar aflatoksīniem, un atceļ Lēmumu 2006/504/EK (OV L 313, 28.11.2009., 40. lpp.).

      (6)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).

      (7)  Komisijas 2002. gada 11. jūlija Direktīva 2002/63/EK, ar ko nosaka Kopienas paraugu ņemšanas metodes pesticīdu atlieku oficiālajai kontrolei augu un dzīvnieku izcelsmes produktos un uz to virsmas un ar ko atceļ Direktīvu 79/700/EEK (OV L 187, 16.7.2002., 30. lpp.).

      I PIELIKUMS
      Pārtika, kas nav dzīvnieku izcelsmes pārtika un uz kuru attiecas šajā regulā paredzētie pasākumi:

                  Barība un pārtika
                  (paredzētais izmantojums)

                  KN kods (1)

                     Taric apakšgrupa

                  Izcelsmes valsts

                  Risks

                  Importa fiziskās un identitātes pārbaužu biežums (%)

                  Okras

                        (Pārtika – svaiga un saldēta)

                  ex 0709 99 90

                  20

                  Indija (IN)

                  Pesticīdu atliekas, kas analizētas, izmantojot vairāku atlieku noteikšanas metodes, kuras balstītas uz GC-MS un LC-MS, vai izmantojot vienas atliekas noteikšanas metodes (2)

                  20

                  Karija lapas (Bergera/Murraya koenigii)

                        (Pārtika – garšaugi – svaigi, žāvēti un saldēti)

                  ex 1211 90 86

                  10

                  Indija (IN)

                  Pesticīdu atliekas, kas analizētas, izmantojot vairāku atlieku noteikšanas metodes, kuras balstītas uz GC-MS un LC-MS, vai izmantojot vienas atliekas noteikšanas metodes (3)

                  20

         (1)  Ja jāpārbauda tikai daži ar kādu KN kodu klasificēti produkti un preču nomenklatūrā šim kodam nav atsevišķas apakšnodaļas, tad KN kodu marķē ar “ex”.

         (2)  Izcelsmes valsts sertifikācija un dalībvalstu importa kontrole, lai nodrošinātu atbilstību Eiropas Parlamenta un Padomes 2005. gada 23. februāra Regulai (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.), un jo īpaši šādu vielu atliekas: acefāts, metamidofoss, triazofoss, endosulfāns, monokrotofoss, metomils, tiodikarbs, diafentiurons, tiametoksams, fipronils, oksamils, acetamiprīds, indoksakarbs, mandipropamīds.

         (3)  Izcelsmes valsts sertifikācija un dalībvalstu importa kontrole, lai nodrošinātu atbilstību Regulai (EK) Nr. 396/2005, un jo īpaši šādu vielu atliekas: triazofoss, oksidemetonmetils, hlorpirifoss, acetamiprīds, tiametoksams, klotianidīns, metamidofoss, acefāts, propargīts, monokrotofoss.

      II PIELIKUMS


title: Komisijas Īstenošanas regula (ES) Nr. 955/2014 ( 2014. gada 8. septembris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               9.9.2014

               LV

               Eiropas Savienības Oficiālais Vēstnesis

               L 268/3

         KOMISIJAS ĪSTENOŠANAS REGULA (ES) Nr. 955/2014
   (2014. gada 8. septembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 8. septembrī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MK

                  76,6

                  ZZ

                  76,6

                  0707 00 05

                  TR

                  123,3

                  ZZ

                  123,3

                  0709 93 10

                  TR

                  124,8

                  ZZ

                  124,8

                  0805 50 10

                  AR

                  175,5

                  BR

                  100,4

                  CL

                  196,7

                  IL

                  182,0

                  TR

                  227,6

                  UY

                  134,4

                  ZA

                  172,8

                  ZZ

                  169,9

                  0806 10 10

                  BR

                  167,7

                  EG

                  167,7

                  TR

                  116,5

                  ZZ

                  150,6

                  0808 10 80

                  BR

                  62,8

                  CL

                  103,3

                  CN

                  120,7

                  NZ

                  119,3

                  US

                  129,1

                  ZA

                  129,9

                  ZZ

                  110,9

                  0808 30 90

                  CN

                  92,5

                  TR

                  123,8

                  XS

                  50,3

                  ZA

                  120,5

                  ZZ

                  96,8

                  0809 30

                  TR

                  135,2

                  ZZ

                  135,2

                  0809 40 05

                  BA

                  34,7

                  MK

                  43,1

                  ZZ

                  38,9

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Padomes Īstenošanas regula (ES) Nr. 1151/2011 ( 2011. gada 14. novembris ), ar ko īsteno Regulu (ES) Nr. 442/2011 par ierobežojošiem pasākumiem saistībā ar situāciju Sīrijā

text:
               15.11.2011

               LV

               Eiropas Savienības Oficiālais Vēstnesis

               L 296/3

         PADOMES ĪSTENOŠANAS REGULA (ES) Nr. 1151/2011
   (2011. gada 14. novembris),
   ar ko īsteno Regulu (ES) Nr. 442/2011 par ierobežojošiem pasākumiem saistībā ar situāciju Sīrijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 442/2011 (2011. gada 9. maijs) par ierobežojošiem pasākumiem saistībā ar situāciju Sīrijā (1) un jo īpaši tās 14. panta 1. punktu,
   tā kā:

               (1)

               Padome 2011. gada 9. maijā pieņēma Regulu (EK) Nr. 442/2011 par ierobežojošiem pasākumiem pret Sīriju.

               (2)

               Ņemot vērā situācijas nopietnību Sīrijā un saskaņā ar Padomes Īstenošanas lēmumu 2011/736/KĀDP (2011. gada 14. novembris), ar ko īsteno Lēmumu 2011/273/KĀDP par ierobežojošiem pasākumiem pret Sīriju (2), Regulas (ES) Nr. 442/2011 II pielikumā iekļautais personu, vienību un struktūru saraksts, uz kurām attiecina ierobežojošos pasākumus, būtu jāpapildina ar jaunām personām,

         IR PIEŅĒMUSI ŠO REGULU.
   1. pants
   Regulas (ES) Nr. 442/2011 II pielikumā iekļauto sarakstu papildina ar šīs regulas pielikumā uzskaitītajām personām.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2011. gada 14. novembrī

            Padomes vārdā –

            priekšsēdētāja

         C. ASHTON

      (1)  OV L 121, 10.5.2011., 1. lpp.

      (2)  Sk. šā Oficiālā Vēstneša 55 lpp.

      PIELIKUMS

         1. pantā minētās personas

                  Vārds, uzvārds

                  Informācija identificēšanai

                  Pamatojums

                  Sarakstā iekļaušanas datums

                  1.

                  Ģenerālmajors Jumah Al-Ahmad

                  Īpašo spēku komandieris. Atbildīgs par vardarbību, kas visur Sīrijā tiek pielietota pret protestētājiem.

                  14.11.2011

                  2.

                  Pulkvedis Lu’ai al-Ali

                  Sīrijas militārā izlūkdienesta vadītājs, Dera'a nodaļa. Atbildīgs par vardarbību, kas Dera'a tika pielietota pret protestētājiem.

                  14.11.2011

                  3.

                  Ģenerālleitnants Ali Abdullah Ayyub

                  Ģenerālštāba vadītāja vietnieks (personāls un darbaspēks). Atbildīgs par vardarbību, kas visur Sīrijā tiek pielietota pret protestētājiem.

                  14.11.2011

                  4.

                  Ģenerālleitnants Jasim al-Furayj

                  Ģenerālštāba vadītājs. Atbildīgs par vardarbību, kas visur Sīrijā tiek pielietota pret protestētājiem.

                  14.11.2011

                  5.

                  Ģenerālis Aous (Aws) ASLAN

                  Dzimis 1958. gadā

                  Republikas gvardes majors. Maher al-ASSAD un prezidenta al-ASSAD līdzgaitnieks. Līdzdalība vardarbībā, kas visā Sīrijas teritorijā tiek pielietota pret civiliedzīvotājiem.

                  14.11.2011

                  6.

                  Ģenerālis Ghassan BELAL

                  4. divīzijas rezerves štāba ģenerālis. Maher al-ASSAD padomnieks un drošības operāciju koordinators. Atbildīgs par vardarbību, kas visā Sīrijas teritorijā tiek pielietota pret civiliedzīvotājiem.

                  14.11.2011

                  7.

                     Abdullah BERRI

                  Vada BERRI ģimenes militāro grupējumu. Atbildīgs par valdības atbalstītāju militāro grupējumu veiktajām vardarbīgajām represijām pret ALEP civiliedzīvotājiem.

                  14.11.2011

                  8.

                     George CHAOUI

                  Sīrijas elektronisko drošības spēku dalībnieks. Līdzdalība vardarbīgās represijās un mudināšana uz vardarbību, kas visā Sīrijas teritorijā tiek pielietota pret civiliedzīvotājiem.

                  14.11.2011

                  9.

                  Ģenerālmajors Zuhair Hamad

                  Izlūkdienesta ģenerāldirektorāta vadītāja vietnieks. Atbildīgs par vardarbības pielietošanu visā Sīrijā un par protestētāju iebiedēšanu un spīdzināšanu.

                  14.11.2011

                  10.

                     Amar ISMAEL

                  Sīrijas elektronisko drošības spēku civilais komandieris (sauszemes spēku izlūkdienests) Līdzdalība vardarbīgās represijās un mudināšana uz vardarbību, kas visā Sīrijas teritorijā tiek pielietota pret civiliedzīvotājiem.

                  14.11.2011

                  11.

                     Mujahed ISMAIL

                  Sīrijas elektronisko drošības spēku dalībnieks. Līdzdalība vardarbīgās represijās un mudināšana uz vardarbību, kas visā Sīrijas teritorijā tiek pielietota pret civiliedzīvotājiem.

                  14.11.2011

                  12.

                     Saqr KHAYR BEK

                  Tieslietu ministrijas valsts ministrs. Atbildīgs par vardarbīgajām represijām, kas Sīrijā tiek vērstas pret civiliedzīvotājiem.

                  14.11.2011

                  13.

                  Ģenerālmajors Nazih

                  Izlūkdienesta ģenerāldirektorāta direktora vietnieks. Atbildīgs par vardarbības pielietošanu visā Sīrijā un par protestētāju iebiedēšanu un spīdzināšanu.

                  14.11.2011

                  14.

                     Kifah MOULHEM

                  Bataljona komandieris 4. divīzijā. Atbildīgs par vardarbīgajām represijām, kas Deïr el-Zor vērstas pret civiliedzīvotājiem.

                  14.11.2011

                  15.

                  Ģenerālmajors Wajih Mahmud

                  18. bruņotās divīzijas komandieris. Atbildīgs par vardarbību, kas Homs vērsta pret civiliedzīvotājiem.

                  14.11.2011

                  16.

                     Bassam SABBAGH

                  Dzimis 24.8.1959. Damas. Adrese: Kasaa, rue Anwar al Attar, immeuble al Midani, Damas. Sīrijas pase Nr. 004326765, izdota 2.11.2008., derīga līdz 2014. gada novembrim.

                  Vada Sabbagh et Associés biroju (Damas), Parīzes advokātu asociācija Juridiskais padomnieks, Rami Makhlouf un Khaldoun Makhlouf lietu finansētājs un pārvaldnieks. Bachar al-Assad palīgs kāda Lattaquié nekustāmā īpašuma projekta finansēšanā. Režīmam sniedz finansiālu atbalstu.

                  14.11.2011

                  17.

                  Ģenerālleitnants Tala Mustafa Tlass

                  Ģenerālštāba vadītāja vietnieks (loģistika un piegāde). Atbildīgs par vardarbību, kas visur Sīrijā tiek pielietota pret protestētājiem.

                  14.11.2011

                  18.

                  Ģenerālmajors Fu’ad Tawil

                  Sīrijas gaisa spēku izlūkdienesta vadītāja vietnieks. Atbildīgs par vardarbības pielietošanu visā Sīrijā un par protestētāju iebiedēšanu un spīdzināšanu.

                  14.11.2011


title: Komisijas Īstenošanas regula (ES) Nr. 722/2013 ( 2013. gada 25. jūlijs ) par atsevišķu preču klasifikāciju kombinētajā nomenklatūrā

text:
               27.7.2013

               LV

               Eiropas Savienības Oficiālais Vēstnesis

               L 202/6

         KOMISIJAS ĪSTENOŠANAS REGULA (ES) Nr. 722/2013
   (2013. gada 25. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 25. jūlijā

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  OV L 302, 19.10.1992., 1. lpp.

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Ritenis, kura diametrs ir aptuveni 20 cm un platums ir aptuveni 5 cm un kurš sastāv no plastmasas loka un pildītas plastmasas riepas.
                  Loka centrā ir caurums un tam ir lodīšu gultnis no oglekļa tērauda.
                  Riteni var iemontēt dažādos izstrādājumos, piemēram, invalīdu transportlīdzekļos (ratiņos), staiguļos/rolatoros un slimnīcu gultās.

                      (1) Sk. attēlu.

                  3926 90 97

                  Klasifikācija noteikta, ievērojot 1., 3.b) un 6. vispārīgo kombinētās nomenklatūras interpretācijas noteikumu un KN kodu 3926, 3926 90 un 3926 90 97 aprakstu.
                  Paredzētais galvenais riteņa lietojums nav saistīts ar tā objektīvajām īpašībām, jo tas ir vienādi piemērots precēm, kas minētas, piemēram, pozīcijā 8713 (invalīdu transportlīdzekļi (ratiņi)), pozīcijā 9021 (staiguļi/rolatori) un pozīcijā 9402 (slimnīcu gultas). Tādējādi to nav iespējams klasificēt kā konkrēta izstrādājuma daļu.
                  Ritenis ir salikta prece, kas sastāv no dažādiem materiāliem (plastmasas un oglekļa tērauda). Komponents, kas piešķir ritenim tā būtiskākās īpašības, ir no plastmasas izgatavotais loks, jo tas visvairāk veido riteņa struktūru.
                  Izstrādājums tāpēc ir jāklasificē ar KN kodu 3926 90 97 pie citādiem plastmasas izstrādājumiem.

         (1)  Attēls pievienots tikai informācijai.